Document ID: 32008D0861

A BIZOTTSÁG HATÁROZATA
(2008. október 29.)
a tengeri áru- és személyszállításban használt statisztikai adatszolgáltatásról szóló 95/64/EK tanácsi irányelv végrehajtásának szabályairól
(az értesítés a C(2008) 6203. számú dokumentummal történt)
(kodifikált változat)
(EGT-vonatkozású szöveg)
(2008/861/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tengeri áru- és személyszállításban használt statisztikai adatszolgáltatásról szóló, 1995. december 8-i 95/64/EK tanácsi irányelvre (1) és különösen annak 4., 10. és 12. cikkére,
mivel:
(1)
A tengeri áru- és személyszállításra vonatkozó statisztikai adatgyűjtésről szóló 95/64/EK tanácsi irányelv végrehajtásának szabályairól szóló, 1998. május 13-i 98/385/EK bizottsági határozatot (2) több alkalommal jelentősen módosították (3). Az áttekinthetőség és érthetőség érdekében ezt a határozatot kodifikálni kell.
(2)
A Bizottság összeállítja a kikötők jegyzékét, ország és tengerparti terület szerint kódolva és csoportosítva.
(3)
Az e határozatban foglalt intézkedések összhangban vannak a Tanács 89/382/EGK, Euratom határozata (4) által létrehozott Statisztikai Programbizottság véleményével,
ELFOGADTA EZT AZ HATÁROZATOT:
1. cikk
A kikötők jegyzékét, ország és tengerparti terület szerint kódolva és csoportosítva, az I. melléklet tartalmazza.
2. cikk
A 98/385/EK határozat hatályát veszti.
A hatályon kívül helyezett határozatra történő hivatkozásokat a III. mellékletben szereplő megfelelési táblázatnak megfelelően e határozatra történő hivatkozásként kell értelmezni.
3. cikk
Ennek a határozatnak a tagállamok a címzettjei.
Kelt Brüsszelben, 2008. október 29-én.

Labels: 8
19